
BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA


1. PRIHODI POSLOVANJA

	U razdoblju siječanj – lipanj 2025. godine, Dječji vrtić Cestica ostvario je 
prihode poslovanja u iznosu od 196.512,58 eura i to kako slijedi:

· Pomoći iz inozemstva i od subjekata unutar općeg proračuna – 324,00 eura

Ostvarene pomoći iz inozemstva i od subjekata unutar općeg proračuna odnose 
se na sufinanciranje dječjeg vrtića za dijete od strane Općine.

· Prihodi od upravnih i administrativnih pristojbi, pristojbi po posebnim propisima i naknada – 75.522,21 euro

		Prihodi od upravnih i administrativnih pristojbi, te pristojbi po posebnim propisima i naknadama ostvareni su od prihoda po posebnim propisima (plaćanje participacije roditelja).

· Prihodi iz nadležnog proračuna i od HZZO-a na temelju ugovornih obveza – 120.516,00 eura

Ostvareni prihodi odnose se na prihode nadležnog proračuna za financiranje 
rashoda poslovanja.


· Kazne, upravne mjere i ostali prihodi – 150,37 eura

		Ostvareni prihodi odnose se na ostale prihode (pasivna kamata Hrvatske poštanske banke, dnevnice djelatnicima za prisustvovanje izletu djece predškolske dobi). 


2. RASHODI POSLOVANJA

		U razdoblju siječanj – lipanj 2025. godine, Dječji vrtić Cestica ostvario je ukupne rashode poslovanja u iznosu od 236.608,37 eura i to kako slijedi:

· Rashodi za zaposlene – 200.619,91 euro

		Rashodi za zaposlene ostvareni su za plaće za redovan rad, ostale rashode za zaposlene i doprinose za obavezno zdravstveno osiguranje.

· Materijalni rashodi – 35.716,75 eura

		Ostvareni materijalni rashodi odnose se na naknade troškova zaposlenima (naknada za prijevoz, službena putovanja), rashode za materijal i energiju (uredski materijal, roba i potrepštine, nabava peleta, el. energija, materijal i dijelovi za tekuće i investicijsko održavanje, sitni inventar), rashode za usluge (mjesečna naknada za telefon, servis dizala, mjesečni najam fotokopirnog uređaja, komunalne usluge, zdravstveni pregled, ugovori o djelu, računalne usluge), naknade za rad izvršnih tijela i ostale nespomenute rashode poslovanja.

· Financijski rashodi – 271,71 euro

		Ostvareni financijski rashodi odnose se na ostale financijske rashode (naknada banke).


3. RASHODI ZA NABAVU NEFINANCIJSKE IMOVINE 

		U razdoblju siječanj – lipanj 2025. godine, Dječji vrtić Cestica ostvario je rashode za nabavu nefinancijske imovine u iznosu od 4.650,76 eura i to kako slijedi:

· Rashodi za nabavu proizvedene dugotrajne imovine – 4.650,76 eura

		Ostvareni rashodi odnose se na uredsku opremu i namještaj (nabava računala, nabava fotokopirnog uređaja, program proračunsko računovodstvo, osnovna sredstva i sitni inventar, plaće, honorari).

		Ukupni prihodi i primici ostvareni u iznosu od 196.512,58 eura, te ukupni rashodi i izdaci ostvareni u iznosu od 241.259,13 eura, rezultiraju manjkom prihoda i primitaka u iznosu od 44.746,55 eura, što čini manjak prihoda i primitaka za pokriće u slijedećem razdoblju u iznosu od 44.746,55 eura.
	
Stanje novčanih sredstava na kraju izvještajnog razdoblja iznosi 10.486,34 eura.

	Stanje žiro računa Dječjeg vrtića Cestica IBAN: HR9523900011101508142 na dan 30. lipnja 2025. godine iznosi 10.486,34 eura.

BILJEŠKE UZ IZVJEŠTAJ O OBVEZAMA


	Dječji vrtić Cestica je u razdoblju od 01. siječnja do 30. lipnja 2025. godine, ostvario  ukupne obveze za rashode poslovanja u iznosu od 236.882,47 eura, obveze za nabavu nefinancijske imovine u iznosu od 4.650,76 eura, a koje čine obveze u izvještajnom razdoblju u iznosu od 241.533,23 eura.
	Ukupno podmirene obveze u izvještajnom razdoblju iznose 186.026,24 eura, a odnose se na dio podmirenih obveza nastalih u izvještajnom razdoblju po osnovi rashoda poslovanja, nabavu nefinancijske imovine.
	Stanje obveza na kraju izvještajnog razdoblja iznosi 55.506,99 eura.
	Stanje dospjelih obveza na kraju izvještajnog razdoblja iznosi 1.811,29 eura, a stanje nedospjelih obveza na kraju izvještajnog razdoblja iznosi 53.695,70 eura.
	
	




BILJEŠKA – BROJ DJELATNIKA DJEČJEG VRTIĆA CESTICA

		Broj djelatnika u Dječjem vrtiću Cestica u razdoblju siječanj – lipanj 2025. godine koji obavljaju svoje poslove i radne zadatke na slijedećim radnim mjestima:


	Ravnateljica					1
	Odgojitelj					9
	Odgojitelj bez odgovarajuće spreme 		8
	Pomoćni radnik za njegu, skrb i pratnju	2
	Kuhar						2
	Spremačica					2

